Diari Oficial de la Generalitat Valenciana


Sumari del DOGV 3469, del 08-04-1999 (1999/3097)

Informació pública de la modificació del Pla Especial de Protecció i de Reforma Interior del Barri del Carme.
-------------------------------------------------------------------------------------------------------------

### Dades del document

Número de DOGV
:   3469

Data del DOGV
:   08-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3097


Organisme emissor
:   Ajuntament de València

Tipus de document
:   Anunci

Informació pública de la modificació del Pla Especial de Protecció i de Reforma Interior del Barri del Carme. [1999/S3097]
  
La Resolució número U-1237, de 4 de març de 1999, disposa el següent:
  
"Vist el projecte de modificació del Pla Especial de Protecció i de Reforma Interior del Barri del Carme, formulat per Aumsa relatiu a l'encàrrec efectuat per acord de la Comissió de Govern de 28 de desembre de 1998; en virtut del que es disposa en els articles 46, 52, 55 i 57 de la Llei 6/1994, Reguladora de l'Activitat Urbanística, 152 i 154 del Reglament de Planejament que la desenvolupa, i 34 i 39 de la Llei 4/1998, de patrimoni Cultural Valenciano, i altres preceptes concordants; atés els informes del Servei de Planejament; i, en virtut de les atribucions conferides per l'article 21.1.n de la Llei 7/1985, Reguladora de las Bases del Règim Local, es resol:
  
Primer
  
Sotmetre a informació pública per un termini de 20 dies hàbils, mitjançant anuncis en el Diari Oficial de la Generalitat Valenciana i en un diari d'informació general editat a la Comunitat Valenciana, i després de la tramesa prèvia de l'avís previst en l'article 46.3 de la Llei Reguladora de l'Activitat Urbanística, el projecte de Modificació del Pla Especial i de Reforma Interior del barri del Carme, que fou aprovat definitivament per acord plenari de 9 de maig de 1991.
  
Segon
  
Mantindre la suspensió de l'atorgament de llicències de parcel·lació, edificació, demolició, i d'activitat per a la implantació d'usos i activitats en els àmbits del barri del Carme determinats per Resolució de l'Alcaldia número U-6485, de 2 de desembre de 1998, i en els termes dels articles 57 de la Llei Reguladora de l'Activitat Urbanística, i 152 del Reglament de Planejament.
  
La suspensió afecta també l'atorgament de llicències d'obres de reforma i/o menors quan tinguen per objecte l'habilitació d'un local destinat a la implantació d'una nova activitat subjecta a llicència.
  
La suspensió de llicències implicarà, també, la dels acords aprovatoris de nous programes en la zona afectada.
  
Tercer
  
Sol·licitar simultàniament, els informes següents:
  
- Informe de la Conselleria de Cultura, Educació i Ciència (Direcció General de Patrimoni Artístic), en virtut del que disposa l'article 34.2 de la Llei de Patrimoni Cultural Valencià."
  
I de conformitat amb el que s'estableix en els articles 46 i 52 de la Llei 6/1994, Reguladora de l'Activitat Urbanística, s'obri el període d'informació pública durant el termini de 20 dies, comptador des de l'endemà de la publicació d'aquest acord en els diaris corresponents; l'expedient estarà a disposició del públic en les dependències del nou Ajuntament, a l'avinguda d'Aragó, planta baixa, oficina d'informació, de 09.00 a 13.00 hores.